text:
DI KI MANERA? Historia sosial di afro-kurasoleñonan, 1863-1917
Seri di Herensia Kultural
Sentral den e tésis Di Ki Manera ta e prosesonan kultural ku a influensiá bida di tur dia di afro-kurasoleñonan despues ku na 1863 a abolí sklabitut. Den e tésis ku ta konsistí di 10 kapítulo e antropólogo Rose Mary Allen a pone den foko e influensia ku gobièrnu kolonial, doñonan di katibu den nan tempu i prinsipalmente iglesia katóliko a ehersé riba bida di afro-kurasoleñonan despues di emansipashon.
A verifiká tambe kon e grupo akí a duna kontenido propio na e libertat ku nan a haña i kon e hendenan akí a anda ku intervenshon di gobièrnu. E konsepto ‘poder’ den e kaso akí ta di mayor importansia. Poder tabata repartí di forma desigual: desigualdat ekonómiko, sosial i rasial a karakterisá e sosiedat kurasoleño di siglo djesnuebe.
Historia oral
Un gran parti di e investigashon ta basá riba historia oral. Ta entrevistanan ku e investigadó a tene durante añanan, tempu ku e tabata traha na ‘Archeologisch-Antropologisch Instituut Nederlandse Antillen’ (AAINA), ku hendenan di edat avansá den komunidat di Kòrsou, kendenan a nase na fin di siglo djesnuebe, prinsipio di siglo binti.
E investigashon a duna informashon nobo tokante bida direktamente despues di abolishon di sklabitut.
Te ainda no tin mashá estudio hasí riba e temátika di sklabitut i e manera ku despues di 1863 afro-kurasoleñonan a programá nan bida. Den e sentido akí Kòrsou ta kana atras kompará ku otro paisnan di Karibe.
Den e aña ei di emansipashon 6000 katibu na isla di Kòrsou a haña nan libertat o sea trintisinku porshentu di e poblashon total. Ke men ku promé ku emansipashon na e isla akí tabata eksistí kaba un grupo grandi di katibu liberá. Na Sürnam tabata trata di sinkuentisinku porshentu di un poblashon total di 60.000 hende. Den e sentido akí tambe Kòrsou ta diferensiá no solamente di Sürnam, sino tambe di sobrá di Karibe.
E sosiólogo Harry Hoetink di Utrecht di e estudio klásiko Het patroon van de oude Curaçaose samenleving (1960) i e sosiólogo kurasoleño René Römer Un pueblo na kaminda (1979) ta indiká ku a nota tiki kambio despues ku klòk di libertat a bati.
Römer ta mustra ku ta te ora e refineria di petroli a bini di na siglo binti, esei a trese un kambio fundamental den e historia sosial di e isla i den e posishon sosial di e kurasoleño pretu. Promé ku e investigadó pasa na deskribí e realidat diario e ta mustra riba e dos institushonnan ku tabatin mayor poder riba bida di afro-kurasoleñonan: estado kolonial i prinsipalmente iglesia katóliko, e iglesia kristian mas grandi na Kòrsou. Su influensia tabata desisivo pa bida sosial-kultural di afro-kurasoleñonan. Den su afan di trese ‘sivilisashon’ iglesia tabata intervení direktamente. Esaki tabata tuma lugá entre otro via enseñansa i yudansa sosial. Iglesia tabata purba siña su siguidónan un komportashon ‘korekto’. E medionan pa logra esaki tabata varia di predikashi i indoktrinashon te kastigu físiko.
Bida
Na ki medida e grupo akí por a krea i determiná nan propio estilo? Pa duna kontenido na e libertat i pa realisá nan aspirashon- i ekspektativanan, nan mester a sigui edifiká parsialmente riba e konosementu- i ideanan ku durante e añanan di sklabitut nan a hasi di nan, i parsialmente nan mester a siña idea- i aktitutnan nobo.
E relashon entre poder i marginalisashon Allen a ekspresá di forma sumamente asertá ku e palabra ‘bida’.
Ku mashá frekuensia por tende desendientenan di katibu usa e término akí den e entrevistanan. E término ta nifiká muchu mas ku solamente bida. E ta referí na e formanan pluriforme i kompleho ku kua despues di emansipashon afro-kurasoleñonan mes a purba duna rumbo na nan bida.
Den e kapítulo ‘Buska bida’ Allen ta trata e strategianan ku afro-kurasoleñonan a desaroyá pa por a sobreviví ekonómikamente, teniendo kuenta ku e kondishon problemátiko di naturalesa di e isla. A studia e deseo fuerte pa mediante pida tera por a biba independiente di e doñonan di plantashi. Di pursi e hendenan akí a keda ku hopi poder riba e tera komo nan propiedat. Emigrashon pa otro paisnan den besindario tabata prinsipalmente pa hende hòmber un otro strategia pa sobreviví.
Den e kapítulo titulá ‘Drecha bida’ (‘drecha bida sosial’) a mustra kiko e grupo mes ta kalifiká komo un forma respetuoso di bida entre hòmber i muhé i entre mayor i yu.
‘Tambú di bida’ ta analisá e vishon i e aktitut di bida ku afro-kurasoleñonan a desaroyá pa nan mes durante i prinsipalmente despues di abolishon di sklabitut.
E konklushon prinsipal di Allen su tésis ta ku bida sosial despues di emansipashon tabata sumamente kompleho. Loke entre otro a determiná e komplehidat akí ta e diversidat den komposishon di e pueblo afro-kurasoleño mes. Durante sklabitut mes kaba no por a papia di un grupo monolítiko. Diferente faktor tabata determiná e diversidat akí, manera e lugá di prosedensia na Áfrika, e kantidat di generashon presente den e komunidat kurasoleño, e variedat di koló di kueru i otro karakterístikanan físiko, gender, generashon i e pregunta si un hende tabata katibu òf si e tabata liber kaba. A duna balor kultural indiskutibel na e diferensiashonnan akí. Despues di emansipashon ta oumentá so e diversidat akí a oumentá. E konteksto akí a yuda fiha kon eksitoso e strategianan di influensia di estado kolonial, e èks-doñonan di katibu i Iglesia katóliko por tabata i meskos tambe kon e diferente grupo- i individuonan denter di e grupo di poblashon afro-kurasoleño mes a duna kontenido na nan bida.
E antropólogo Allen ta duna un bista mas kla di e prosesonan ku te ainda ta di influensia riba manera di pensa i di aktua di hende den e komunidat kurasoleño di awendia.
“Hopi biaha nos no ta konsiente kon profundo e ideanan akí ta sigui influí den nos manera di pensa i di aktua. Reflekshon riba nos pasado por yuda nos tambe orientá riba nos retonan di awendia”, segun e promovendus.
Portret E antropólogo i promovendus Rose Mary Allen (2003, archivo NAAM/P.Victor)
Teksto: drs. Rose Mary Allen, illustrashon: archivo NAAM.


c: text/html

text:
LifeStyle: Tur hende un biaha den nan bida lo encontra cu hende nan toxico den nan trabou, den bo circulo...Read more
LifeStyle: Investigadornan di universidad di Pensilvania a informa cu awacati ta un di e 6 alimento nan natural cu por...Read more
LifeStyle: Riba dia di Betico Centro di bario Playa Pabou a organisa nan tremendo paseo riba bicicleta. Esaki tabata uno...Read more
LifeStyle: Esaki a tuma lugar den anochi di Miss Global cu a tuma lugar na Mexico. Jesenia Orozsco no por...Read more
LifeStyle: Di acuerdo cu informacion nan di Centro nan pa control y prevencion di enfermedad di Merca. Pa 11 aña...Read more
AUSTRALIA - Chai Maibert ta e nomber di e artista Australiano cu su obra ta consisti den haci cambionan extremo...Read more
Diasabra dia 22 di December 2018, Zobaida Akkari, fashion designer naci na Aruba, studia na Beirut a organisa un Breakfast...Read more
Pasco ta acercando y e lista di deseonan di bo yiunan por ta uno hopi largo. P’esey, si bo ta...Read more
E hecho cu tin mas di 100 diferente plato di kimichi mester bisabo algo di e orguyo cu e Coreanonan...Read more
LIFESTYLE DETROIT, Merca - E cantante, Aretha Franklin, ganado na multiple ocasion di premionan Grammy, cu su legacia ta bay...Read more
ENTERTAINMENT CALIFORNIA, Merca- E cantante Mericano, Demi Lovato, cu a wordo hospitalisa na juli pa un aparente sobredosis, a cancela...Read more
MADRID, Spaña- E cantante Spaño, Camilo Sesto, diamars a wordo interna den un hospital di Madrid. Esaki ta debi na...Read more
E seccion di gala, situa den TRASH Store, ta ofrece bistinan pa tur ocasion formal. Color y Estilo sigur ta...Read more
Moda pa hende homber ta presenta propuestanan interesante y p'esey TRASH Store ta presenta algun di e tendencianan dominante...Read more
Awe 8 di mei e programa "Ban Come Dushi" lo cuminsa bek, pa su di tres temporada. 'Ban Come Dushi'...Read more
Ariba dianan 23, 24, 25 y 26 di april Club Kibrahacha ta organisa un Health Week. E programa ta tur...Read more
MASCATE, Oman - Tim Bergling, un artista y productor conoci como DJ Avicii, di 28 aña, a wordo haya morto...Read more
Con un infancia cu ta desaroya liber di ideanan prefabrica ariba e manera di con un yiu mester hunga, bisti...Read more
E temporada Primavera 2018 ta trece cun’e cambionan admirable pa locual ta trata estilonan pa hende homber. E tendencianan actual...Read more
Dia Internacional di Actividad Fisico ta wordo celebra dia 6 di April. Pa es motibo aki, Fundacion Movemento ta bida...Read more

robotstxt: allowed

filter: keep


text:
Diaranson algo prome cu merdia a sosode un situacion na Sta. Cruz, banda di Macuarima, unda un hoos, warwaru of remolina a baha y a hit un dak di un cas unda a lanta varios plachi zink bay manda laira.
Tabata net na un momento cu a bira basta scur dor di nubianan shinishi cu tabata bini di pabao.
Esaki sigur a trece poco consternacion pa bisinjanan kendenan mas cu claro a spanta poco pa mira e acontesimiento.
No tabatin ningun persona herida.
Diaranson algo prome cu merdia a sosode un situacion na Sta. Cruz, banda di Macuarima, unda un hoos, warwaru of remolina a baha y a hit un dak di un cas unda a lanta varios plachi zink bay manda laira.


text:
Ami a kansa di tende rappernan lokal ku ta imita e gainan band’i Merkana’i. Lastu tempunan aki tur hende kier sa ta Young Thug of ta Migos nan ta. Djis pa boso sa, bosnan no ta. E mesun flow gedoe ei tin hende fadá. Porta bo brò chupadonan un bisa bo ainda, no wòri, p’esei nos tei.
Den weekend ku a pasa ki m’a haña chèns di tende radio i asina skucha par’i kantika nobo. No ta tur tabata dal mesun bon, por ehèmpel, e nobo di Rich ku m’a tende mi’n feel masha.Mi no sa ku ta e insidente di ultimo ei a pone pèrdè su mojo, pero mi ta spera e hañ’e bèk real quick.
E gai rapper di Hulanda ei tambe, m’a lubida su nòmber aki, djis mi ta kòrd’é. Su kantika tampoko mi no a feel, e kos ku a kansa mi ta ku e gai aki t’e uniko hende na mundu ku ta kanta ku aksento (aksènt). Tende Adele ku ta bini di UK kanta, accentloos. Rihanna den su bida nòrmal ta papia un Ingles batí ku mi’n ta ni purba kompronde. Pero dun’e un mic, ta merikano merikano e ta zona. Pero pa un motibu of otro, e gai ku yama Devi Dev aki (ma kòrd’é si) so ta kanta ku un aksènt. Yave, djis pa bo sa, bo ta kansa mi.
Na Hulandes nan ta bisa, ‘doe normaal.’ Kemen ban serio ke aksènt.
Tabatin un otro kantika nobo ku m’a tende, pero esei ta di un tipo ku a bin muchu riba Migos. Mi yave, abo tambe, b’a kansa mi. Bai bo bin pa mi. Kemen Rich, Devi Dev i e otro gai aki, please try again.
Awor tin un kantika mas ku m’a tende, of wel 2 kantika. Di un mucha muhe ku ta yama su mes Lil Queen. Na su stèm mi a pensa kaba ku ta un muha hopi yòng i su manera di papia no a yuda. E prome kantika ku m’a tende di dje tabata algu tokante di beef, i den e palabranan di e legendario Puff Daddy, yes, e tempu ei e tabata Puff Daddy ainda;
Do you know what beef is?
Kon ku mi bòlt’é, e kontesta lo ta nò. I si e kontesta ta nò, mucha muhe, keda rùstig i komporta bo segun bo edat.
Den laat e mucha muhe aki a laga nos tende un kantika ku mi a haña hopi mas age apropriate, yamá “Piña Colada.”
Mi ta muchu grandi p’e kosnan aki, pero e kantika aki ta un poko mas segun edat di e mucha muhe aki ku segun mi a mira tin solamente 17 aña.
E kantika ta papia di bebementu di piña colada, mi ta spera ku ta virgin piña colada tambe eigenlijk. Pero segun e resèpt ku nos tabatin mag di haña, kortesia di Lil Queen, no tin alkohòl den dje. Dùs ei, dal bo piña colada keda rùstig, paso bo no ta karnisero, kemen e weg’i beefnan ei no ta bai no.
Anto btw, ora e kantika sali, djis kòrda ku e kos ta Piña Colada, no Piña Calada. I na papiamentu nos no sa huza C pa kumisa palabra, maar K. Maar goed e mucha muhe su stèm por ta irritant, pero ‘flow hopi duru mane Jacyntha su wantaaa.”
Anyways, mas kantika manera esaki ami lo por apoya. Kuenti beef ku enemies siii…. Dobla warda k’e kosnan ei.


text:
The Casino at The Ritz-Carlton, Aruba ta anuncia cu nan lo tin un total di $130,000 na premio tur weekend den luna di Augustus y September 2022 pa tur su bishitantenan.
The Casino at The Ritz-Carlton, Aruba ta conoci pa trece campañanan innovativo unda cu su bishitantenan semper ta gana premionan grandi. Pa luna di Augustus y September 2022 tur su bishitantenan por gana premionan tur weekend: diabierna, diasabra y diadomingo.
Diabierna:
Friday Mega Frenzy, esaki ta un Hot Seat Promotion unda lo tin $1,000 den premionan cash entre 10.00 – 12.00am.
Diasabra y diadomingo ta dianan di Bingo!
Tur diasabra y diadomingo cuminsando pa 1.00pm tin $5,000 den premionan cash cada dia, cu e Progressive Jackpot cu ta na $12,000. Tambe tin e Bingo Hot Seats, un Hot Seat Promotion cu $500 den premionan den slot credit.
Diasabra, diadomingo y dialuna:
Pa e bishitantenan cu ta prefera hunga slot machines den oranan di marduga, esaki tambe ta posibel cu In the Biz promotion: tur diasabra, diadomingo y dialuna entre 2.00am y 7.00am por gana premionan den slot credit.
Live entertainment:
Tur diabierna y diasabra tin Live Entertainment di 10.00pm – 1.00am
Tambe The Casino at The Ritz-Carlton, Aruba ta ofrece su Tier Program yama Elevate, unda su miembronan por disfruta di beneficionan y eventonan exclusivo. Miembronan por acumula punto pa slot machines y weganan di mesa y cambia esakinan pa punto riba slot machines, y comps di weganan di mesa por wordo uza na The Ritz-Carlton, Aruba incluyendo estadia na hotel, F&B y Spa.
The Casino at The Ritz-Carlton, Aruba ta conoci como e casino di mas luhoso unda su bishitantenan por experiencia su servicio personalisa, diferente weganan di mesa y un seleccion grandi di e ultimo slot machines.
Pa mas informacion tocante e Elevate Tier Program y tur otro promocion por bishita
The Casino at The Ritz-Carlton, Aruba su VIP Desk of por yama na 527-2276/ 527-2277.


text:
Willemstad/Philipsburg – Den kuadro di e di 4 ronda di evaluashon di Caribbean Financial Action Task Force (CFATF), CFATF a organisá un serié di treining siman pasá na Renaissance Hotel na Kòrsou, titulá ‘Pre-Assessment Training‘ pa tantu sektor públiko komo privá di Kòrsou, Aruba, Sint Maarten i Sürnam.
Representantenan di Centrale Bank van Curaçao en Sint Maarten, Financial Intelligence Unit, outoridatnan di e industria di gaming, duana i hustisia
for di Kòrsou, Aruba, Sint Maarten i Surnam a asistí na e treining riba 5 i 6 di desèmber último pa prepará nan mes riba evaluashon benidero di parti
di CFATF tokante akshon di e paisnan pa kombatí labamentu di plaka i lucha kontra finansiamentu di terorismo. Djabièrne último a toka turno na sektor privá.
E evaluashon di parti di CFATF lo tuma lugá na Kòrsou na aña 2022. Evaluashonan di Sint Maarten i tambe Aruba i Surnam ta planeá respektivamente pa 2023 i 2020.
Minister di Finansa señor Kenneth Gijsbertha a yama bon biní na e delegashon i a elaborá riba e ehekushon di e evaluashon nashonal di riesgo den sektor finansiero aki na Kòrsou. Minister Gijsbertha tin tur konfiansa ku e informashon brindá durante di e treining lo tin un balor kuantioso pa e proseso di evaluashon pa e paisnan Hulandes.


text: KRALENDIJK – Djaluna 2 di mart ta bai kuminsá ku un aktividat pa hendenan di edat, hòmber i muhé na sentro di Bario Nort Saliña. E mes un fecha ariba menshoná por inskribí pa partisipá. E dianan di e enkuentro ta djaluna, djarason i djabièrnè, kuminsando for di 10’or di mainta pa 5’or di atardi. Tur bia ta bai organisá un tema diferente. E aktividat ta grátis inkluyendo transporte pa e sitio i regresá kas. Un bia pa luna ta hasi un paseo riba kaya. Por tuma kontakto ku Suny Makaija, direktor di Suny Thuiszorg na number di telefon 7805551. Facebook ta:sunythuiszorg zorg aan huis, i email ta:sunythuiszorg@live.nl. Si tin kualke instansia òf persona ku ta deseá pa kontribuí ku un donashon ta mas ku bon bini.


text:
KRALENDIJK – Awe nochi ta e último partido regular di e torneo di futbòl Kopa FFB 2020 selebrando su di 60 aña. E ekiponan Estrellas di Nort Saliña i Vespo di Rincon ta hunga e último partido regular di e torneo awe nochi 8’or, di kua e ganador ta pasa pa final kontra e hóbennan di Young Boys di Nort Saliña djabièrnè awó.
Kos tei bira interesante I kayente awe nochi i tambe djabièrnè awó pa yega na e gran final i kampion di e torneo. Wak p’abo tei p’abo no pèrdè nada nada di e partidonan aki. Entrada pa mucha i 60+ ta solamente $2,-, adulto ta paga solamente $3,-.
Pa e partido di awenochi, 25 fanátiko por gana karchi pa entrada di e partido final di kopa FFB djabièrnè awó. 10 mucha, 5 sesenta plùs i 10 adulto. Asina ta warda bo karchi di entrada di awenochi bon, pa bo no pèrdè oportunidat di gana entrada liber pa djabièrnè awó. Tantu awe djarason i djabièrnè próksimo ta bai tin premio di porta ku ta regalo di e selebrashon 60 aña di e federashon di futbòl di nos isla.
Éksito na e ekiponan den e partido.


text:
Sindicato STT tambe tabata den parlamento durante e tratamento di e ley Landsverordering Normering Topinkomens (Wever-Croes Norm).
Jeromin Kelly, lider di STT a cuminsa na bisa cu e diferente parlamentarionan a trece nan puntonan dilanti. Pero ta jammer pa wak con ta hunga politikeria cu e LNT. Ta increibel pa kere cu un rato ta bisa cu e 12.6% ta mara na e sosten di likides, mientras di bay algun luna atras, ora tabata bezig tabata delibera riba e mesun topico aki, e tempo ey a puntra Minister president dicon no ta bin c’un Solidariteitsbelasting pa ful e pueblo carga e gasto.
El contesta cu esaki no ta posibel pasobra cu e gasto di personal di gobierno ta halto. Un biaha mas gobierno ta hustifica cu e LNT pa asina por haya entrega e 5% bek na e empleadonan publico. Segun Kelly, e 12.6% ta mara na e Beleid Verlaging Personeelskosten. Ta parce cu gobierno ta bruhando dos cos den otro.
Pa un relato mas extenso, lesa TREMPAN.


text:
Empresa i skol
Maneho di alkohòl i droga
Uso di supstansia ta enserá pone salú, bienestar i siguridat físiko di e usadó i su skol òf área laboral na riesgo. Un maneho di alkohòl i droga na skol, den empresa i organisashon ta funshoná preventivamente i ta minimalisá e konsekuensianan di uso di supstansia pa alumno/trahadó i e funshonamentu di skol i/òf realisashon di e metanan empresarial planiá.
Mester di yudansa!
Petishon pa yudansa den formulashon di maneho di alkohòl i droga
Skol: FMA tin un kolaborashon ku e direktivanan di skol pa loke ta maneho di alkohòl i droga.
Otro organisashon (empresa, instansia no lukrativo - non profit): por tuma kontakto ku FMA.
Maneho di alkohòl i droga
Na trabou
Kiko maneho di droga i alkohòl na trabou ta enserá?
FMA ta ofresé empresa sosten na momento di desaroyá di un maneho di alkohòl i droga i implementashon di esaki.
Elemento ku regularmente ta forma parti di e kolaborashon:
- Kòmbersashon ku gerensia tokante e maneho ku lo desaroyá i implementashon di esaki, i e importansia di prevenshon.
- Informashon tokante uso di supstansia i e maneho ku lo implementá pa e personal kompleto.
- Entrenamentu di e funshonario ehekutivo medio, asina por rekonosé e señalnan i sa kon mester aktua den kaso ku tin indikashon ku ta hasi uso di supstansia na boka di trabou.
- FMA ta duna tratamentu na kolaboradó ku tin mester di esaki.
- FMA ta reportá mensualmente, den konsulta ku e kolaboradó korespondiente, tokante progreso di e tratamentu.
Maneho di alkohòl i droga
Na skol
Kiko e maneho di alkohòl i droga na skol ta enserá?
Ehekushon basá riba maneho:
- E maneho ta duna e reglanan ku ta konta den kaso ku tin poseshon, ta hasi uso, ta bou di influensia, ta parti òf bende na skol. E direktiva di skol ta disidí kua situashon i lugá ta kai bou di e konteksto eskolar.
- Ta posibel pa skrudiñá e alumnonan periódikamente, algu ku e mayornan ta duna pèrmit for di komienso di aña eskolar.
- E promé maneho di droga pa skol ta desaroyá pa Direktiva di Skolnan Katóliko basá riba konseho i den kolaborashon ku FMA.
Tin un prosedimentu ku ta stipulá ku loke mester sosodé den kaso ku tin indikashon di uso di supstansia òf den kaso ku skol ta preokupá ku funshonamentu di e alumno komo konsekuensia di (posibel) uso di supstansia.
Tambe ta palabrá ken ta enkargá ku señalá, guia, i eventualmente manda e alumno ku tin indikashon di ta hasi uso di supstansia pa FMA. Esaki ta den man di e tim di droga di skol, ku ta konsistí di diferente dosente ku ta spesialmente prepará pa esaki.
E maneho di prevenshon na skol ta konsistí di 6 parti:
1. Maneho:
Redaktá i stipulá e maneho ku ta bai konta pa e skol.
2. Informashon pa e tim di dosente:
FMA ta duna informashon na tur dosente kon pa señalá i ki akshon por tuma.
3. Entrenamentu pa e tim di droga:
FMA ta duna entrenamentu na e tim di droga: un grupo di dosente motivá i enkargá ku maneho di droga, guia i skrudiñamentu di alumno.
4. Edukashon pa alumno:
E tim di peer educators ta duna informashon na tur klas. E peer educators ta konsistí di hóben di train pa duna informashon na hóben di nan edat.
5. Skrudiñamentu di droga:
FMA ta sostené skol den e promé skrudiñamentu di droga i den kòmbersashon ku mayor di e mucha ku a tèst positivo.
6. Tratamentu:
FMA ta guia i trata e alumno ku ta eksperimentá òf usa supstansia pa stòp ku e uso.
Enseñansa
Nos hóbennan ta den un edat ku nan ta hopi sensibel pa preshon di grupo i e gana pa eksperimentá. Esaki ta mas ku sufisiente motibu pa pone èkstra atenshon na prevenshon di uso di droga na skol. FMA den e kaso akí no ta pensa únikamente riba e alumno, pero ta duna un pakete kompleto di kua e personal di enseñansa tambe ta embolbí.
Peer Educators
Peer Educators
Edukashon di hóben pa hóben
E tim di Peer Educators ta un grupo di boluntario ku ta konsistí hóben i hóben adulto dinámiko ku ta duna regularmente informashon tokante adikshon i preshon di grupo na skol i hóben di nan edat. Aki ta hasi uso di material oudiovisual, foyeto i diskushon den grupo.
Grupo meta:
- Mucha ku ta bai skol
- Enseñansa di fundeshi (grupo 6, 7, i 8)
- Skol spesial
- Skol sekundario
- Hóben ku no ta bai skol
- Aktividat despues di skol (Naschoolse opvang)
- Skouting
- Grupo religioso i kultural di hóben
- Sekundario: Instansia i organisashon ku ta hasi petishon pa e servisio di e peer educators (edukadó hóben)
Trabou di e peer educators ta pará sentral den e totalidat. Ta skoke e peer educator for di e grupo meta.


text:
Publiká riba 12 Novèmber 2020
WILLEMSTAD – Dia 12 di novèmber 2020 Minister Jesus-Leito huntu ku Servisio pa Obra Públiko (OW) i kontratista CWM a inisiá trabounan di konstrukshon di dos kaminda den área di Rif. Ta kuminsá ku konstrukshon di e konekshon ostwèst, esta na entrada di SVB bai direkshon wèst, i pasa banda di e tereno Courtyard Marriot. Meta di esaki ta pa alsa aksesibilidat di e área. Despues ta sigui ku konekshon nortsùit, esta di Megapir Tula pa e rotònde na Hamelbergweg / Pater Euwensweg.
Desaroyonan den área di Rif pa yega na un transformashon total, ta kanando. Programa Rif ta konsistí di diferente proyekto, entre nan esnan infrastruktural. Despues ku a habri e kanal pa awa di laman por drenta den e parke di palu di Mangel 1, ta bai kuminsá awor ku konstrukshon di e diferente kayanan.
E trabounan total lo tin un durashon di mas o ménos 6 luna. Ta bai traha e konekshonnan aki simultaniamente, loke por resultá den un periodo di ehekushon mas kòrtiku. Na tur momentu, pero sigur ora ku e kontratista bai ku vakashon den desèmber, e trabounan lo ta di tal sistema ku tur negoshi òf organisashon den e área ta keda aksesibel.
Durante di e trabounan lo por tin molèster di stòf, zonidu i tambe e lugánan di stashonamentu di outo lo bira limitá.
E trabounan lo ta na enkargo di e kontratista Curaçaose Wegenbouw Maatschappij (CWM). Total e proyektonan akí lo ta un invershon di mas o ménos 5 mion florin. Esaki sigur lo ta un empuhe ekonómiko grandi ku lo yuda trahadónan yega na nan pan di kada dia den tempu difísil. Programa Rif den su totalidat ta un invershon ekonómiko di 26 mion den transkurso di mas aña.
Na momentu ku e trabounan di konstrukshon ta bai kuminsá lo tin bòrchinan di indikashon i desviashon. Ta hasi un apelashon na tur hende pa tene kuenta ku esaki i ta gradisí di antemano pa e pasenshi i koperashon.
Huntu nos ta konstruí nos Rif di futuro.


text:
Hasi tur bo preparashonnan promé ku bo biahe i risibí un ‘Travel Wallet’: Un vakashon sin preokupashon ku Banco di Caribe
Hasi tur bo preparashonnan promé ku bo biahe i risibí un ‘Travel Wallet’:
Un vakashon sin preokupashon ku Banco di Caribe
WILLEMSTAD: Ta temporada di vakashon i sigur despues di pandemia i suavisashon di reglanan pa biaha mundialmente, mayoria hende lo skohe pa bai den eksterior. Bai di biahe ta un eksperensia úniko i ta eksigí su debído preparashon. Despues di skohe bo destinashon faborito i reservá bo estadia, ta e momento pa pone tur finansas na òrdu di manera ku bo por kubri bo gastunan. Banco di Caribe su kampaña ‘Checked!’ ta yudabo ku esaki.
Biaha ku komodidat i sin strès
Klientenan di Banco di Caribe ta biaha ku trankilidat. Kompletá bo ‘checklist’ fásilmente online òf na kualke brènch di Banco di Caribe. No laga pa mañan , loke bo por hasi awe; regla bo tarheta di krédito òf bo MultiCard na tempu. Awendia pa por usa tarheta di krédito den eksterior bo mester di bo PIN (kódigo sekreto). P’esei klientenan ku tin un tarheta di krédito di BdC òf MultiCard mester sòru pa nan tin e PIN aki promé ku biaha pa nan destinashon. Aktivá bo tarheta di débito via BdC online pa uso internashonal. Esaki bo por hasi na kualke momento. Si ainda bo no tin akseso na BdC Online, bishitá un di nos brènchnan i aktivá bo tarheta débito 2 dia promé ku bo biahe. No lubidá di regla bo seguro di biahe na nos departamento di Seguro i kòrda aktivá e servisio di SMS Alert pa bo tarheta di débito, – krédito i MultiCard.
Banco di Caribe tin diferente produkto i servisio ku por hasi bida mas fásil ora di bai di biahe. Na momento ku klientenan regla nan asuntunan di biahe ku Banco di Caribe, nan ta risibí un estuche di biahe di kueru grátis, tanten tin den stòk. Pa mas informashon tokante término i kondishon pa por risibí un estuche di biahe di kueru, bishitá nos wèpsait www.bancodicaribe.com. Banco di Caribe ta deseábo un felis biahe!


text:
1Ken por bira miembro di Famia Planea Aruba (FPA)?
Tur hoben of adulto (hende homber y hende muhe) cu ta desea pa uza anticonceptivo por bira miembro. Pa bira miembro e persona mester pasa personalmente na oficina di Famia Planea Aruba na Oranjestad.
2Si mi no tin AZV mi por bira miembro tog?
Si, por bira miembro. Ta paga awg 15,- pa inscripcion y abase di bo escogencia di producto por cumpra unidadnan los y of den un miembrecia.
3Unda FPA ta situa?
Oranjestad
Adres: Bilderdijkstraat 16 Unit 4
Telefoon: 588-9591
Orario: Dialuna pa Diabierna, 8:00 – 4:00 nonstop
4Tur miembro na FPA ta anonimo?
Pa bira miembro nos ta puntra pa bo nomber, adres, fecha di nacemento, estado civil, y dokter di cas. Tur e informacionnan aki ta keda na Famia Planea Aruba. Nos no ta bay duna niun hende bo informacion (y e ta sirbi unicamente como forma pa controla y analysa nos miembronan.)
5Ki ora mi por cuminsa bebe pildo? Kiko e pildo di tur dia por yudami cune ?
Por cuminsa bebe pildo ora cu kier regula y controla e menstruacion (ongesteld/malo di luna) of si tin pensa di bira sexualmente activo y kier preveni un embaraso.
6E pildo di tur dia por haci mi gordo?
Ta conoci cu e pildo ta habri e apetit, pero ta depende di con e hormoon nan ta bay cu bo curpa. Si acaso bai tras di e gana di kier come, por pasa cu ta subi di peso. Comiendo saludabel, bebiendo awa y haciendo ehercicio lo mantene bo peso stabiel.
7Ki ora mi tin cu cuminsa bebe pildo?
Ta cuminsa bebe e pildo di tur dia ariba e prome dia of delaster dia di e menstruacion. E orario pa bebe esaki ta keda na cada persona su escogencia. Corda si cu e mester ta un orario facil pa corda y cu ta cai bon den siman y tambe den weekend.
8Mi ta uzando pildo pero mi kier cambia esaki pa hangua. Kico mi mester haci?
Bo persona tin cu pasa na e dokter di cas pa asina e duna bo persona un receta. Cu e receta aki ta pasa FPA pa ricibi e producto. Durante e prome 3 dianan di menstruacion ta mas recomendabel pa wordo inyecta. Nos ta conseha pa ta e dokter di cas ta esun pa injecta
9E pildo ta pa preveni embaraso so?
E pildo no ta solamente preveni embaraso, pero e por regula y controla e menstruacion y dolornan di menstruacion tambe.
Tene bon na cuenta si cu e pildo no ta protega contra malesanan transmiti sexualmente.
10Despues di cuanto tempo ora mi cuminsa uza un anticonceptivo, mi ta protegi?
Den e prome luna y mei cu cuminsa cu un anticonceptivo ta miho pa no tene relacion sexual of pa hasi uza di un condom. Si hasi uzo di e pildo di tur dia of e hangua manera mester ta, despues di un luna y mei elo a custuma cu e curpa y lo ta protegiendo pa no sali na estado. Semper ta miho pa hasi uza di dos proteccion. E hende homber cu su condom y e hende muhe cu su metodo anticonceptivo pa no sali na estado. (Abstinencia e decision pa no tene relacion sexual) ta unico proteccion cu ta 100% garantisa.)
11Si mi uza un anticonceptivo mi por keda sin uza condom?
Condom ta unico proteccion cu ta proteha contra malesanan transmiti sexualmente. Dos proteccion ta e miho opcion (Double Dutch), pues e hende muhe ta protega su mes y e hende homber tambe.
12Mi ta dunando lechi di pecho, cua anticonceptivo mi por uza?
Nos ta recomenda pa cuminsa cu e mini pill cual ta e ‘exluton’. Esaki ta un producto cu no lo afecta e produccion di lechi ni tampoco e baby.
13Morning after pill ta un abortus pill?
No, esaki ta un pildo di emergencia pa preveni e simia di hende homber y e webo di hende muhe topa cu otro. Si esakinan a topa otro caba, e pildo aki no lo funciona mas. Despues di a tene relacion sexual sin uza proteccion tin te cu 72 ora pa bebe esaki pa preveni un embaraso.
Mas lihe e pildo di emergencia wordo bebi despues di tene relacion sexual mas efectivo esaki lo ta. Na Famia Planea Aruba nos NO tin ningun metodo (pildo) pa abortus.


text:
ORANJESTAD, 2 november 2020
Segun resumen di awe 5 persona mas a recupera, tin un total di 5 caso nobo di Covid-19, di cual 4 ta no-residente, ("positivity rate" bou residente ta 6%). E total di casonan activo pa awe ta 155, total di testnan haci ta 413, testnan haci bou residentenan na laboratorio di hospital ta 18, total di casonan di fayecimento relaciona cu Covid-19 ta 38.
Hospital ta informa cu tin un total di 10 persona interna di cual 4 den Cuido Intensivo y 6 isola riba piso general.
E virus di Covid-19 tey riba nos isla y e yabi pa controle ta union.
Pa nos por sigui controla e cantidad di contagio ta nesesario pa Aruba ta uni pa logra un solo meta, cu ta pa minimalisa e plamamento di covid-19.
Sea alerto y conciente di cada un di bo actividadnan ora cu nos tur ta conciente, hunto den union nos ta trahando na mantene e casonan abou.
Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui mantene isolacion of cuarentena ora bo wordo indica, sigui cumpli y sigui cuida Aruba ta conta cubo!


text:
WILLEMSTAD — Pa medio di e komunikado aki FFK ta avisá ku dia 31 di yüli 2022, FFK su kolaborashon ku Sr. Art Langeler i Sr. Guus Hiddink ku tabata e direktor tékniko i e entrenadó di nos selekshon nashonal, a terminá.
FFK ta gradisí tantu Sr. Langeler komo Sr. Hiddink pa nan trabou i esfuersonan hasí pa futbol di Kòrsou i ta deseá nan éksito pa futuro.
WILLEMSTAD — Riba invitashon di nos ‘hermana isla’ Aruba, nos selekshon femenino kategoria U-17 lo biaha pa Aruba djabièrnè, 8 di yüli 2022 pa partisipá na 2 partido amistoso. Esaki den kuadro di Aruba su partisipashon na e CONCACAF Girl’s U-15 Championship. Nos selekshon femenino U-17 a aseptá e invitashon aki ku lo fungi komo práktika pa tantu Aruba su selekshon U-15 komo nos selekshon U-17 pa nos kompromisonan den futuro.
E promé partido lo tuma lugá djasabra 9 di yüli 8’or di anochi miéntras e segundo partido lo tuma lugá 10 di yüli 3’or di atardi. Ámbos partido lo ta den Centro Deportivo Guillermo Prospero Trinidad aya na Aruba. Despues di e partidonan aki nos selekson lo regresá djaluna 11 di yüli 2022 repartí den 2 grupo.
Nos selekshon femenino kategoria U-17 ya tin algun dia ta prepará pa nan partidonan i un grupo di 18 hungadó ta forma parti di nos selekshon.
E selekshon ta wòrdu dirigí pa Sr. Heinrich Roojer ku ta wòrdu asistí pa Sra. Sterre Noordhoek komo asistente tékniko. Sra. Denice Linger Berggraaf ta e masahista miéntras Sra. Nadine Carolina ta esun enkargá ku e materialnan di nos selekshon.
E hefe di delegashon ta Sra. Fabi Constansia, miembro di direktiva di FFK.
E siguiente hungadónan ta forma parti di e selekshon ku lo bai Aruba;
-
- Rushaviana Petronilia (Jong Holland)
- Charnainelys Andrea (Vesta)
- Julainy Fanijten Thielman (Wishi Marchena)
- Gervionna Martina (Jong Colombia)
- Raëngely Keller (Excellence School)
- Queen-Jelly Alexandre (Vesta)
- Gionella Calvenhoven (Vesta)
- Soerianieh Nucatia (Excellence School)
- Kaaisha Constansia (Excellence School)
- Queennaily Geertruida (Jong Holland)
- Caelyn Hodge (Excellence School)
- Lisa Pasman (Excellence School)
- Siegiantely Constancia (Jong Colombia)
- Emily Pulido Baloa (Excellence School)
- Rigeandra Jansen (Hubentut Fortuna)
- Zyanne Bariento Matinez (Excellence School)
- Roshanthely Coffi (Jong Holland)
- Kimberly Olaria (Excellence School)
Preparashonnan ta kanando den ful swing pa nos damanan ku lo biaha próksimamente pa Aruba pa 2 kompromiso amistoso.
WILLEMSTAD — Komo preparashon pa nos partisipashon na e CFU Boys’ Under 14 Challenge Series 2022, Kòrsou, Aruba i Boneiru a yega na e idea pa organisá algun partido di fogeo entre e 3 islanan ABC aki na Kòrsou. E partidonan aki a tuma lugá di 7 pa 10 di yüli 2022, na Stadion Rignaal ‘Jean’ Francisca.
E torneo aki sigur tabata unu eksitoso ku nos por siña hopi di dje pa sigui prepará pa nos próksimo kompromisonan pa e CFU Boys’ Under 14 Challenge Series 2022. Tur ekipo a duna un bon bataya i a duna tur ku tin pa mustra kiko nan tin aden.
Resultado di e partidonan;
Kòrsou su tim a konsistí di 22 hungadó i un staf tékniko di 7 persona. E hungadónan aki ta parti di nos preselekshon ku ta preparando pa nos kompromisonan na e CFU Boys’ Under 14 Challenge Series 2022 ku lo tuma lugá di 13 pa 21 di ougùstùs próksimo na Repúblika Dominikana.
Danki na tur ku a asistí i presensiá e partidonan aki. Nos ekipo lo siguí prepará pa duna un bon presentashon durante e CFU Boys’ Under 14 Challenge Series 2022!
WILLEMSTAD — Kòrsou, Aruba i Boneiru a wòrdu invitá pa partisipá nan e CFU Boys’ Under 14 Challenge Series 2022. Mirando ku e 3 islanan aki tin e mes un pensamentu di ta bon prepará pa bai e U-14 Challenge Series aki, a surgi e idea pa organisá algun partido di fogeo entre e 3 islanan ABC aki na Kòrsou. E partidonan lo tuma lugá dia 7 pa 10 di yüli 2022, na Stadion Rignaal ‘Jean’ Francisca den oranan di atardi òf mainta.
Aruba su ekipo a yega Kòrsou awe mainta i Boneiru lo yega awe anochi pa sigui ku e preparashonnan pa e partidonan di fogeo aki. Kòrsou su ekipo, ku ta konsistí di hungadónan nasé na aña 2008 i 2009, tambe ta den preparashon den e próksimo dianan p’asina duna un bon presentashon. E partidonan di fogeo aki lo yuda hopi, pa por tin un mihó bista kiko mas mester mehorá i kon prepará nos selekshon ta pa e kompromisonan di e CFU Boys’ Under 14 Challenge Series 2022 ku lo tuma lugá proksimamente.
Skema di nos partidonan;
Kòrsou su tim ta konsistí di 22 hungadó i un staf tékniko di 7 persona. E hungadónan aki ta parti di nos preselekshon ku ta preparando pa nos kompromisonan na e CFU Boys’ Under 14 Challenge Series 2022 ku lo tuma lugá di 13 pa 21 di ougùstùs próksimo na Repúblika Dominikana.
Pueblo di Kòrsou kompletu ta keda invitá pa presensiá e partidonan aki. Bin apoyá i sostené nos ekipo ku ta preparando pa e CFU Boys’ Under 14 Challenge Series 2022.
Entrada pa e partidonan aki ta grátis.
WILLEMSTAD — Djabièrnè último, Kampionato Femenino 2021-2022 a yega na su gran final despues di a inisiá na dezèmber aña pasá i a tuma lugá tur djabièrnè anochi na tereno di Willemstad i tambe tereno di Jong Holland. E gran finalnan di kategoria U-17 i kategoria Senior a tuma lugá na tereno di Willemstad promé di yüli último miéntras e ekiponan kampion i supkampion di kategoria U-15 ya tabata konosí. Tur ku ta tei presente a disfrutá di partidonan yená ku emoshon kaminda nos damanan a duna tur ku tin pa bai ku e título máksimo.
Resultado final Kampionato Femenino;
E promé partido a keda empatá na 0 durante e tempu reglamentario i despues den tempu èkstra Excellence School a sa di gana ku skor di 3-1. Tur 3 gol a keda anotá pa Raengelly Keller ku alabes e ta e máksimo goliadó di kategoria U-17, miéntras Laura Lauffer a anotá e úniko di Jong Holland. Asina Excellence School a titulá e kampionnan di kategoria U-17 i Jong Holland a resultá e ekipo supkampion di e kategoria aki.
Despues di e partido final di U-17, e partido di kategoria Senior a tuma lugá kaminda Hubentut Fortuna a gana Vesta ku skor di 1-0 ku gol anotá pa Shadé Desir. Asina e ekipo di Hubentut Fortuna a titulá kampion di kategoria Senior miéntras Vesta a resultá e ekipo supkampion.
Despues di e tremendo partidonan aki Komishon Femenino huntu ku miembronan di direktiva di FFK a hasi entrega di e trofeo i medayanan na e ekiponan kampion i supkampion pa Kampionato Femenino 2021-2022.
Premiashon Femenino;
Kategoria U-15
Kampion: Jong Holland
Supkampion Centro Juve
Kategoria U-17
Kampion: Excellence School
Supkampion: Jong Holland
Kategoria Senior
Kampion: Hubentut Fortuna
Supkampion: Vesta
Komishon Femenino i FFK ta felisitá tur e ekiponan aki i ta gradisí tur hungadó, entrenadó, mayor, rèfri i tur ku a kontribuí di un manera òf otro pa kampionato aki ta unu eksitoso!
WILLEMSTAD — Despues ku wikènt último Kampionato Hubenil a konosé su gran final, awor ta toka turno pa nos damanan mustra kiko tur nan tin aden. Esaki lo tuma lugá durante e gran final di Kampionato Femenino 2021-2022, ku lo inisiá for di mitar di 7 di anochi na tereno di Willemstad.
Mañan, promé di yüli 2022 nos lo konosé e ekiponan kampion i supkampion di Kampionato Femenino 2021-2022 pa kategoria U-17 i kategoria Senior. Jong Holland, Excellence School, Vesta i Hubentut Fortuna ta den e kontienda i lo batayá pa optené e kopa di kampion pa aña 2021-2022. Despues di kada partido Komishon Femenino lo hasi entrega di e premionan na e ganadónan korespondiente huntu ku e ganadónan di kategoria U-15 ku ya ta konosí; Jong Holland (kampion) i Centro Juve (supkampion).
Skema final Kampionato Femenino;
Komishon Femenino ta deseá tur e ekiponan ku a klasifiká pa e gran final hopi éksito i ta invitá pueblo di Kòrsou kompletu pa bin apoyá nos hungadónan i mira kiko tur nos damanan tin aden durante e gran final di Kampionato Femenino 2021-2022!
Entrada ta kompletamente grátis!
WILLEMSTAD — Den kuadro di realisashon i kontinuashon di proketo SKL (liga muchanan di skol) pa muchanan di entre 8 pa 12 (13) ana di edat, Fundashon HOPOSEPA Ta anusia kambio di fechanan pa e projekto, kual, mirando ku pa medio di e tempu konserní skol nan a kaba di pasa dor di EFO TOETS i jufrounan ta man yen i pesei kier duna un espasio i posponé esaki di moda mas muchanan lo por partisipa na SKL 2022.
E projekto lo bai tin un rueda di prensa pa komparti ku e pueblo en general kiko nan por ferwagtu pa ku e projekto SKL 20/21 i 2022. Lo wordu anusiá pronto..!!
Nos lo tin un termino di training pa tur skol sera konosi mutuo prome ku e wega nan ofishal i pa despues por kompetí..!!
Tur mucha partisipadó lo risib? su tas di skol yená ku artikulo nan di skol pa ana eskolar nobo 2022/2023..!!
I pa kaba di menshoná lo tin mas sorpresa na kaminda..!!
Dia 8 di juni 2022 nos lo kuminsá ofishal ku e kampionato/projekto.
WILLEMSTAD — Konforme UNDEBA su statuto durante di un Reunion General ku a tuma lugá dia 19 di mei 2022 miembronan a eligí un Direktiva Nobo.
E Direktiva Nobo aki ta konsistí di:
Presidente: Rignaal “Jean” Francisca
Vise-Presidente: Sigmond Jamanika
Sekretario: Jowenny Troeman
2e Sekretario: Georgina Francisca
Tesorero: Asherellah François
2e Tesorero: Urvin Martina
Komisario: Selfrin Sambo
Komisario: Aldrin Troeman
Komisario: Sandie Ortela
Esaki lo ta e tim dinamikó ku lo sigui traha duru pa yuda engrandesé e ekipo di UNDEBA ku ta rumbo pa kumpli su di 50 aniversario.
Pa tur ku kier tuma kontakto ku UNDEBA, nan por hasi esei libremente na undeba20@gmail.com
WILLEMSTAD — Nos selekshon nashonal tin algun kompromiso sumamente importante durante e CONCACAF Nations League. Nos promé partido lo tuma lugá 3 di yüni aki na Kòrsou kontra Honduras den Stadion Ergilio Hato pa 8’or di anochi. Despues di e partido aki nos selekshon lo biaha pa Honduras i Canada pa nos 2 otro kompromisonan pa kompletá e buèlta aki.
Despues ku nos kuerpo tékniko enkabesá pa Guus Hiddink i Art Langeler a bira konosí, awor nos ta anunsiá e lista di 23 hungadó ku lo partisipá na nos enkuentro kontra Honduras.
E siguiente hungadónan lo forma parti di nos selekshon;
-
- Eloy Room
- Tyrick Bodak
- Jean-Marc Antersijn
- Rhu-Endly ‘Cuco’ Martina
- Roshon van Eijma
- Suently Alberto
- Dylan Timber
- Michaël Maria
- Bradley Martis
- Vurnon Anita
- Kevin Felida
- Leandro Bacuna
- Roly Bonevacia
- Juninho Bacuna
- Elson ‘Sontje’ Hooi
- Kenji Gorré
- Joshua Zimmerman
- Brandley Kuwas
- Gervane Kastaneer
- Rangelo Janga
- Anthony v/d Hurk
- Jurriën Gaari
- Jearl Margaritha
Preparashonnan ta kontinuá pa nos selekshon nashonal su promé kompromiso durante di e CONCACAF Nations League pa 2022, dia 3 di yüni pa 8’or di anochi den Stadion Ergilio Hato kontra Honduras.
WILLEMSTAD — C.S.D. Barber, ku hopi honor i orguyo, ta informá ku e empresa Smart Home Depot a patrosiná unifòrm nobo di e ekipo grandi pa e kampionato aktual di futbòl.
Manera ya ta konosí algun tempu atras Smart Home Depot a patrosiná e ekiponan hubenil di e organisashon C.S.D. Barber ku nan unifòrm i awor a toka turno na e ekipo den divishon di honor.
No opstante ku e situashon finansiero no ta esun mas optimal tòg Smart Home Depot a sa di hasi su esfuerso i a patrosiná e ekipo di Centro Barber ku unifòrm nobo nobo. Smart Home Depot ta tur tur ku e pueblo di banda abou i prueba di esaki ta nan sosten na e organisashon di C.S.D. Barber.
C.S.D. Barber ta gradisí gerensia i personal di Smart Home Depot, representantenan di e marka iNGCO Curacao, pa e tremendo gesto aki. E ekipo di Centro Barber sigur lo hasi su máksimo esfuerso pa sigui saka kara i ta invitá tur fanátiko pa bin sostené e ekipo durante kampionato.


text:
The Black Eyed Peas
Black Eyed Peas ta un banda merikano ku ta kanta primeramente estilo di Hip-Hop i ku a formá na Los Angeles, California na 1995. E grupo ta konsisti di kantante i tokado di instrumento Will.i.am anto kantantenan, apl.de.ap, Taboo i Fergie. For di nan di tres Album Elephunk na 2003, e grupo a bende 27 mìon album ront mundu, 20 míon single anto 47 míon kopia tur huntu. Nan prome super eksito internashonal tabata e kantina "Where Is the Love?", ku a bira nr 1 na varios chart ront mundu. Un otro eksito tabata e hit oropeo "Shut Up". Nan sigiuente album "Monkey Buisness" tabata un otro hit, sertifika 4x Platinum, ku su kantikanan "My Humps" anto "Don't Phunk With My Heart".
Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100.
Albumnan[editá | editá fuente]
- Behind the Front (1998)
- Bridging the Gap (2000)
- Elephunk (2003)
- Monkey Business (2005)
- The E.N.D. (2009)
- The Beginning (2010)
- Masters of the Sun Vol. 1 (2018)


text:
E debe total di periodo januari te cu juni 2022 ta 34.5 miyon florin
ORANJESTAD – Departamento di Impuesto ta un departamento di gobierno cu tin e tarea pa garantisa entrada di impuesto y pa facilita e contribuyente pa por cumpli cu su debernan fiscal. Responsabilidad fiscal ta encera entregamento di declaracion y pago corespondiente na tempo. E cumplimento of “compliance” pa cu pago di impuesto ta un parti importante di un bon comportacion fiscal.
Cumplimento
Segun e cifranan, e empresanan cu a entrega nan declaracion di loonbelasting y BBO/BAVP/BAZV di e periodo januari te cu juni di aña 2022, no a paga e suma di impuesto cu ta coresponde cu nan propio declaracion y/of no a paga na tempo. Consecuentemente Departamento di Impuesto a saca cobransanan adicional cu boet pa incumplimento di pago.
Ta importante pa menciona cu den e cifranan di loonbelasting ta inclui tambe e primanan di AOV/AWW y AZV y ta trata sumanan cu e dunado di trabao a retene for di su empleadonan y no a paga esaki na Departamento di Impuesto. Pues ta trata di sumanan di impuesto y primanan social cu ta coresponde cu e responsabilidad di pago di e empleado cu no a wordo paga debidamente door di e dunado di trabao.
Pago di BBO/BAVP/BAZV ta coresponde cu e sumanan di ganashi di un empresa caminda cu e 6% di impuesto cu ta aplicabel no a wordo paga na Departamento di Impuesto.
Aki ta sigui un bista di e incumplimento of “non-compliance” pa loke ta trata pago di impuesto conforme propio declaracion.
Ta importante pa menciona cu si un contribuyente no cumpli cu pago di impuesto tin consecuencianan indesea di cobransanan adicional, boetnan halto y sumanan di interes cu ta resulta den un suma total mas halto pa paga sin cu ta necesario. Esaki por hinca e comerciante y/of empresa den un situacion financiero dificil pa sali for di dje. P’esey keda sin haci pago di impuesto no ta un opcion.
Cumplimento cu declaracion y pago di impuesto ta e responsabilidad di e contribuyente y no di Departamento di Impuesto. Sea e ta un persona individual, dunado di trabao, comerciante chikito y/of compania grandi, e responsabilidad fiscal ta den su man.
Mester registra e empresa
Tur comerciante mester haci declaracion mensual den forma digital via e portal “BO impuesto” (BOi). E comerciantenan cu ainda no a registra como usuario, mester haci un cita mas pronto posibel. Por haci e cita via www.impuesto.aw ► Afspraak maken y klik riba e link “Registreren voor het online portaal “BO impuesto” (BOi). Pa mas informacion tocante e portal por yama 522 7437 of mail na boi@impuesto.aw.
E comerciantenan cu no ta haciendo declaracion di impuesto riba entrada (inkomstenbelasting of winstbelasting), por tuma contacto cu Departamento di Impuesto na 522 7424 pa mas guia.
Facilitando y informando e contribuyentenan
Departamento di Impuesto t’ey pa facilita e contribuyente pa por cumpli cu su debernan fiscal pa medio di sistemanan digital pa por cumpli cu e declaracionnan mensual manera declaracion di BBO/BAVP y BAZV loonbelasting y e primanan AOV/AWW y AZV. Alabes e departamento ta brinda informacion importante tocante e fechanan final pa medio di su website www.impuesto.aw, su pagina di FaceBook y tambe comunicadonan di prensa. Asina Departamento di Impuesto ta purba clarifica cualkier duda cerca e contribuyente y atende cu cualkier pregunta tocante pago di impuesto.
Finalmente Departamento di Impuesto kier gradici tur comerciante cu si a cumpli debidamente cu e pagonan di loonbelasting, primanan di AOV/AWW/AZV y BBO/BAVP/BAZV y den mesun rosea urgi e comerciantenan cu no ta cumpli cu nan pago di impuesto pa atende cu nan responsabilidad fiscal. Nos tur mester demostra di ta consciente di e importancia di cumpli cu nos debernan di impuesto y asina contribui na bienestar di nos tur cu ta biba y traha riba nos dushi isla Aruba.
Gerencia di Departamento di Impuesto


text:
Diahuebs mainta a drenta informe di cu un mucha chikito a keda cera den auto y tabata sofocando den auto na Patiastraat, mesora a dirigi un patruya na e sitio. Na yegada di e patruya por a compronde cu e persona cu ta maneha e auto aparentemente a baha for di auto lagando e yabi na e switch y pa ora ela baha y a bay e otro banda e vehiculo a lock completamente lagando un mucha chikito su so den e auto.
Mesora e chauffeur a bay den panico y a cuminsa grita pa ayudo, mientras cu personanan a bati alarma. A kibra e bentana y a saca e menor, mientras cu ambulance a yega na e sitio. Paramedico a controla e menor di tur manera.


text: Diasabra madruga a drenta informe di un accidente cu hende herida riba caminda grandi dilanti Wayaca Falls, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un brommer Hayabusa preto y un Kia Rio unda e motociclista coriendo cu velocidad halto bayendo direccion pariba riba caminda grandi tabata bay man drechi man robes y a bay dal den banda riba e Kia Rio su dilanti cay abao lora na man robes pega na e median mientras e brommer mes a bay para mas of menos 100 meter mas pariba di unda ela cay. Na yegada di e ambulans nan a atende e motociclista y a transporte pa hospital.


text:
ORANJESTAD- Diahuebs ultimo 1 september 2022 Departamento di Aduana a tene un reunion cu Comerciantenan Uni Aruba (CUA) y Aruba Trade & Industry Association (ATIA) riba e tema di Douanewaarde. E intencion di reunion aki tabata pa sinta hunto cu e gremionan pa duna un aclaracion riba e maneho di descuento riba factura di e productonan cu ta wordo importa.
Durante e reunion, Duana su expertonan riba e area di waarde a splica cu practica tin diferente descuento cu Duana ta acepta y tinalgun cu Duana no ta acepta. Esaki ta trece cu si riba un factura tinun rebaho di prijs cu no tin ningun specificacion, p.e. ta para ‘discount’, Duana no tabata acepta e rebaho door cu no sa di cua tipo di descuento tabata referi na dje pa por a haci un evaluacion si tatuma esaki of no. Actualmente por mira mas tipo di descuento for di online shopping, p.e. E-bay, Amazon, Walmart, etc. cu ta conta patur persona cu ta haci online shopping cu a pone cu Duana a re-evalua e maneho di acepta un descuento sin specificacion. Awor, ora ta trata di descuentonan cu ta bin di online shopping, Duana lo acepta e descuento sin specificacion:
Loke si ta keda vigente ta cu Duana no ta acepta descuento riba (inland) freight.
Den caso cu ricibi descuento riba (inland) freight mester pone e suma cu lo tin cu wordo paga riba e mesun trayecto.
Brokernan cu ricibi un factura di un importador cu no ta cuadra culoke a ser splica no mester traha un aangifte manda na Duanaexigiendo e factura cu ta conta pa tur persona. Pa kita tur discusion, por manda e comprobante cu a ricibi di e online shopping store ora cu a caba di paga of Duana por exigi e prueba menciona ora cu tinduda.
E maneho anterior cu descuentonan mester ta specifica riba factura, ta keda vigente. Por ehempel, si riba un factura tin un descuento pahaci propaganda pa un producto, Duana no ta acepta esaki.
Pa finalisa, Duana ta trece cambio riba e porcentahe di cashdiscountcu tabata 3%, cu lo bira awor 5%.
E cambio di maneho riba descuento riba productonan di online shopping y e cambio di e cashdiscount pa 5% ta drenta na vigor entrante diamars 13 september 2022.


text:
Etty stima su bario Companashi, e bario cu a mire nace, crece y desaroya su mes como un di e talentonan musical grandi di nos Pais. Etty ta masha orguyoso di su bario, Companashi4ever y cu orguyo Etty ta skirbi riba su pagina di facebook cu Companashi e bario mas chikito di Aruba cu a ricibi mas medaya di merito di Cas Real.
Como artista di nos Pais Aruba, Etty a gana cariño y aprecio di nos tur. Su trayectoria den mundo di musica ta impresionante. Etty ta bay den historia como prome cantante Arubiano cu a presenta nos Himno Nacional, Aruba Dushi Tera’ den e ceremonia inaugural di nos Status Aparte, na momento cu Aruba a bira Pais, net despues di 12’or di marduga dia 1 di januari 1986.
Etty hunto cu su amigonan Eric Escalona y Max Hassel a forma e popular ‘Trio Huasteca’ y hunto cu e Trio aki, Etty a pone su bos y Aruba su nomber resona dos biaha den e prestigioso Festival OTI de la Cancion, un logro cu te awe Pais Aruba ta hopi orguyoso di dje.
Etty y Trio Huasteca tabata un di e pioneronan den turismo, cu a traha hopi duro pa promove Aruba den exterior. Tambe Trio Huasteca tabata ricibi hopi invitacion tanto local como internacional pa deleita publico cu nan cancionnan y musica. Asina Etty a representa nos Pais Aruba varios biaha den exterior, cantando y entreteniendo y na mes momento promove nos dushi Pais.


text:
ORANJESTAD: Dialuna Ministernan di Gabinete Wever – Croes || tabata den Parlamento di Aruba unda a trata e Najaarsnota 2022. Minister Endy Croes tabata presente unda a contesta pregunta di diferente Parlamentario haci na su persona riba su maneho di tanto enseñansa como deporte. Remarcabel ta cu durante contestacion ningun Parlamentario di e Fraccion di AVP no tabata presente den sala. Minister Endy Croes a enfatisa cu tur loke e ta bin ta haciendo ta refleha den e Najaarsnota 2022. Tin un tussenrapportage ‘Doorlichting van het Arubaanse Onderwijsbestel’ riba mesa unda cu a duna atencion na e recomendacionnan cu a bin dilanti den e rapport e.o. riba e parti di data, pa por reorganisa y conecta e 85 scolnan di Aruba riba un sistema y asina Directie Onderwijs por tin un database. E proyecto ta den ehecucion tanto cu scolnan publico di DPS pero tambe cu e otro ‘stichting’ pa asina den e prome kwartaal 2023 por logra finalisa esaki. E tussenrapport ta enfatisa cu awendia bo no por tuma un decision sin data, bo mester tin data pa por maneha. Un otro accion cu a wordo tuma ta recomendacion number 2 cual ta pa scoge e maneho di idioma. Tin un comision cu a wordo institui na maart 2022 y desde e momento eynan ta reuniendo cu diferente stakeholders y pa december di e aña aki e rapport final lo ta riba mesa, na unda cu Gobierno mester tuma un decision y cumpli asina tambe cu e rapport. Un otro recomendacion cu a cuminsa traha caba riba dje ta e recomendacion number 11 cual ta e leynan di enseñansa. Nos leynan ta hopi anticua e.o. landsverordening kleuteronderwijs, landsverordening basisonderwijs y landsverordening voortgezetonderwijs. Na e momento aki no tin ley pa beroepsonderwijs tampoco tin un ley Wet op Toezicht (WOT) di cual Inspectie Onderwijs tin mester pa controla e calidad di enseñansa. Minister Endy Croes a indicia cu a firma un contract cu profesor di Hulanda sr. Luitsen de Vries, ken tabata na Aruba na luna di maart ultimo. A forma e plataforma unda cu ta bay modernisa e leynan existente pero tambe traha e leynan cu falta, esaki mas cu claro ta tuma su tempo, bo no ta wak e trabounan aki di awe pa mañan, a calcula cu den 18 luna e leynan ta yega Parlamento di Aruba pa asina wordo trata.
Minister Endy Croes a indica cu un otro trabou cu tambe cu ta andando ta financiamento di enseñansa den su totalidad, esaki ta recomendacion number 10 pero 12 y 13 tambe ta papia di dje esta eficiencia den financiamento. Tin dos register accountant local di 2 diferente compañia ta atendiendo cu esaki pa trece mehoracion pa enseñansa den su totalidad.
Docentenan di Papiamento:
Tabatin un total di 21 maestro di Papiamento cu a termina nan estudio e aña aki di cual 11 a haya trabou, 3 ta desea di sigui studia, 6 falta pa haya un trabou y 1 ta pendiente.
Pasonan cu a wordo tuma pa Arubahuis duna asistencia na nos studiantenan cu ta continua nan estudio na Hulanda:
Tin un rapport di Ombusman di december 2020 cu ta indica: 1. BSN, 2. Huisvesting y 3. Seguro ta e puntonan cu mester mas atencion. E mandatario sigui bisa cu ta reuni caba cada 2 pa 3 siman cu Arubahuis y mentornan. Aruba ta bezig cu diferente gemeente pa regla miho afspraak pa huisvesting. Na Aruba lo cuminsa cu un campaña pa studiantenan di HAVO 5, VWO y EPI pa inscribi mas tempran, si tin e intencion pa continua cu nan estudio na Hulanda. Lo stimula e studiantenan cu e proximo aña ta bay Hulanda pa inscribi prome cu 31 di october di e aña aki, mas tempran inscribi mas oportunidad tin pa haya camber.
Tres prioridadnan den enseñansa, calidad basico di enseñansa, enseñansa pa un y tur competencianan di siglo 21:
Calidad basico di enseñansa:
Actualisacion di leynan pa enseñansa, compilacion di data, renobacion di infracstructura di enseñansa, mehoracion di financiamento den enseñansa.
Enseñansa pa un y tur:
Lo precura pa tur alumno haya cupo riba e nivel di enseñansa cu e tin derecho riba dje.
E competencianan di siglo 21:
Recapasitacion di docentenan na e.o. na EPI y EPB pa cu e guia den HKS. (Herziening Kwalificatiestructuur)
Prioridad 1.
Calidad basico di enseñansa
- introduccion metanan final (kerndoelen) scolnan primario (SAM) y beroepsonderwijs (BKD)
- Actualisacion di maneho y leynan di tur tipo di enseñansa
- Inspectoria ta actualisando nan instrumentonan pa midi calidad di enseñansa
- Modernisacion di subsidio/sistema di finansas
- Introduccion di OpenEmis (data)
- A inicia y ta reenforsa plataforma (nan) di enseñansa
- Ta haciendo preparacion nan pa formalisa plataforma enseñansa y labor
- Ta trahando pa yega na un miho acoplacion di diferente tipo di enseñansa (e.o. a cuminsa cu EPB y EPI, ta bezig pa yega conhuntamento cu actornan di MAVO pa yega na un vision cu lo acopla miho na e vervolgonderwijs, den reino ta beizg trahando riba studiesucces Caribische studenten etc)
- Ta bezig cu proyecto di capacity enhancement di tur docentenan entre otro riba area digital, ta trahando den reino proyecto di kibrahacha
- Ta trahando pa fortica diferente organisacion di enseñansa entre otro DPS
Prioridad 2. Enseñansa pa un y tur:
- Ta ofrece mas programa di enseñansa modernisa na EPB y EPI. Esaki lo duna mas studiante aceso na enseñansa.
- Ta modernisa y optimalisa educacion pa adulto.
- Ta trahando pa yega na un structura di cuido mas eficiente.
Prioridad 3. competencianan di siglo 21:
- Trahando riba maneho integral di dioma den enseñansa
- Ta bezig cu implementacion di SAM cu aparte di introduccion di kerndoelen ta encera yuda alumno desaroya nan mes riba e 4 idiomanan cu ta mas usa na Aruba.
- Lo sigui traha pa stimula e habilidad di siglo 21 (den curiculo, materialnan, training na maestronan). Banda di e 4C; di creatividad, pensamento critico, comunicacion y colaboracion, lo sigui traha roba e parti di medioambiente, desaroyo personal y civico, cultura, educacion financiero etc.


text:
Oranjestad – Den conferencia di prensa di Gobierno di Aruba diabierna anochi, Prome Minister Evelyn Wever-Croes a enfatisa cu Aruba ta bon prepara pa cuminsa cu e recuperacion economico di nos pais cu e sosten di confiansa y positivismo di cada ciudadano. Aruba ya caba desde comienso di e crisis aki a demostra cu nos por pasobra nos tawata bon prepara. Awor nos ta miho prepara pa drenta e siguiente fase pa habri nos frontera.
“Nos a cera un siman cu tawata bastante turbulento. Tawata tin disturbio, protesta y esaki ta comprendibel pasobra e crisis aki a dal nos y henter mundo sin sa kico su enbergadura tawata. Y ainda nos no sa su enbergadura. Bo ta mira rond mundo tin descontento, manifestacion di preocupacion y algun hende hasta di ansha.
Mi ta kere mester trece trankilidad na Aruba. Nos ta drentando un etapa importante y grandi pa Aruba. Un etapa cu nos ta habriendo nos fronteranan bek. Nos mester a corta e ader di nos economia ora e crisis a dal y poco poco nos ta cuminsando cu e operacion hopi dificil, delicado y complica di habri e ader principal aki bek y conecte na e curason cu ta Aruba. Nos mester den e temporada aki hopi trankilidad y pa cada ciudadano di nos pais ta positivo. Contribui cu positivismo den e espacio cu nos tin aworaki pa yama nos bishitantenan bon bini.
Nos sa cu e chens cu e virus aki por bin bek ta hopi grandi unabes nos habri nos frontera. Nos no mester ansha ni bay den panico. Nos tawata bon prepara pa e prome parti di e tempestad y awor cu nos ta den e wowo di horcan nos ta preparando miho ainda pa si e di dos parti mester bin e no bin cu asina hopi decision critico manera nos a tuma e prome biaha. Nos mester trankilidad y no laga niun hende bruha e agenda. Ta un agenda tin y esey ta e agenda di Aruba, recuperacion economico di nos pais y pa cu esey nos ta conta riba sosten di cada ciudadano.
Un biaha mas mi ta comprende e preocupacion pero nos mester tin e fe y confiansa. Nos a demostra caba cu nos por. Nos tawata prepara y awor nos ta miho prepara y cu bo sosten y cu positivismo y e confiansa cu bo tambe ta sinti, nos ta bay drenta e siguiente fase aki”.


text:
ORANJESTAD – Diabierna atardi Minister di Turismo y Salud Publico sr. Dangui Oduber tabata presente na airport pa e vuelo inaugural di Arajet cu a yega directamente for di Santo Domingo. Aki e mandatario a duna un discurso chikito caminda e la duna Arajet un caluroso bon bini na pais Aruba. Arajet sigur lo aporta grandemente na Aruba su turismo y duna mas accesibilidad na e ruta entre Aruba y Republica Dominicana na un prijs hopi economico.
Arajet ta bay tin vuelo directo for di Aeropuerto Las Americas 2 biaha pa siman riba dialuna y diabierna. Nan ta opera cu avionnan Boeing 737 max 800 completamente nobo y moderno cu tin un capasidad di 185 asiento. E prijs di vuelo lo cuminsa desde $168 dollar inclui impuesto cu ta un prijs hopi economico. Locual ta remarcabel di e aerolinea nobo aki ta nan plan y tur e rutanan cu nan lo kier habri den Caribe, Latino America y Centro America uzanda Santo Domingo como nan hub. Esaki sigur lo beneficia e ruta Aruba tambe y deversifica nos turismo aun mas.
E mandatario a duna di conoce cu semper e la boga pa un desaroyo turistico sostenibel cual Arajet tambe ta para pe. Arajet ta bay inicia su operacionnan cu un flota di 5 avion Boeing 737 Max 800 cu ta avionnan diseña pa cuida e medio ambiente door cu nan ta consumi menos combustibel. Esaki ta conduci cu Arajet tin un gasto di operacion mas abou cu normal cu ta haci posibel cu nan por duna un tarifa economico na nan clientela.
Minister Dangui Oduber a menciona cu su maneho ta basa riba e diversificacion di nos turismo. Ta bay keda enfoca pa sigui sera mas acuerdonan cu diferente otro aerolinea pa sigui aumenta e capasidadnan maximo di asiento pa Aruba. E strategia di recuperacion ta funcionando y e indicadornan pa nos turismo ta fuertisimo.
Minister Dangui Oduber ta yama danki na AAA, especilamente e Airlift Committee, pa logra trece un di e aeroliñanan mas na nos isla. Un danki sigur na Arajet pa duna Aruba su confiansa. Danki na tur persona cu ta involvi den Aruba su turismo, na tur esnan cu ta duna e tremendo servicio na nos bishitantenan.
Ban sigui avansa hunto como pais pa asina Aruba por keda serca di 100 porciento di recuperacion di nos turismo compara cu aña 2019.


text:
Konsierto “Tur kos pa mi Rei”
Willemstad, 28- 8- 2022
Ayera den un sala kompletamente yen den edifisio di Arise na Muizenberg St.Jacobs, sentenares di persona a bini huntu pa e Konsierto titulá: “Tur kos pa mi Rei”.
E konsierto grátis aki tabata úniko.
Despues di un temporada di pandemia den kual pa motibu di reglanan pa protekshon kontra kontagio di Covid no tabata posibel pa tin konsiertonan di e índole aki, un multitut a uni huntu pa eksperensiá kon hóben, hóben adulto i adultonan dotá ku talentonan a trese speransa i goso na e pueblo.
E konosido kantante Shelomi Doran-Bakhuis konosí komo “Shelly” a trese personanan di tur gremio i iglesianan huntu pa deklará ku den un temporada kontorversial pa ku reinadonan, nan ta skohe di alsa e Rei di tur reinan riba tur reinado i tur nashon pues tambe riba Kòrsou.
Den e ekspreshon di unidat den diversidat aki, Shelomi a uni ku algun otro kantante i gruponan musikal manera: Proskuneo, Zamar, T.R.U.E., Nyah Angely, Jeffery Tromp, Reuben van Lierop, Rolison ‘RSP’ Peny, pa trese un konsierto na un oudiensia ku tabata sperando esaki ku gran espektativa.
Pabien na tur ku a uni huntu pa mira e vishon noble di union aki pa entregá tur kos pa e Rei kumpli. Mishon kumplí.
“Ad hunto” Algun potrèt di e konsierto aki.
Na nòmber di komishon organisador
Rudienne Doran


text:
MINISTER DI FINANSA CU BON NOTICIA ENTRANTE 1 DI JANUARI 2020 Impuesto riba salario y entrada ta baha
MINISTER DI FINANSA CU BON NOTICIA ENTRANTE 1 DI JANUARI 2020
Impuesto riba salario y entrada ta baha
Oranjestad: Recientemente Gabinete Wever-Croes a anuncia e subida di ‘minimumloon’ cu a bira Afl. 1.815,35. Minister di Finansa ta informa cu e cambio di e salario minimo aki ta trece cune cu mester ahusta e montante di entrada liber di impuesto (‘belastingvrije voet’). Banda di esaki Minister di Finansa a dicidi pa ahusta e impuesto riba salario y entrada (inkomsten/loonbelasting) na e inflacion bahando asina e impuestonan aki cu 4% entrante 1 di januari 2020.
E ‘belastingvrije voet’ ta subi
Debi cu e minimunloon a subi, a adapta e montante di salario of entrada cu ta liber di impuesto (belastingvrije voet) di Afl. 27.751 pa Afl. 28.861. Esaki ta nifica cu tin algun persona cu lo no paga inkomsten/loonbelasting mas of nan lo bay paga menos na inkomsten/loonbelasting. Por ehempel si bo entrada ta bou di Afl. 28.861,= pa aña, cu ta un salario di mas of menos Afl. 2.400,= pa luna entrante 1 januari 2020 bo no ta paga inkomstenbelasting riba entrada ni loonbelasting riba salario mas. Si bo tin un salario di Afl. 5.490 pa luna, e aña aki bo lo a paga Afl. 5.837 na belasting y otro aña bo belasting lo baha cu Afl. 452 ya cu bo lo paga Afl. 5.412,= na belasting pa aña.
Ta ahusta cobransa di impuesto na inflacion
Minister Xiomara Maduro ta indica cu entrante 1 di januari 2020 e tabelnan di inkomsten/loonbelasting lo wordo ahusta na e 4% di inflacion cual ta e cifra di inflacion registra pa Oficina di Estadistica pa aña 2019. Esaki ta pa yuda trece alivio pa costo di bida. Te na aña 2014 e impuesto riba entrada y salario tabata wordo ahusta automaticamente na inflacion, pero for di aña 2015 a cambia e ley y a laga esaki na e discrecion di e Minister di Finansa. Minister Maduro a tene debido cuenta cu e inflacion y pesey a tuma e decision pa ahusta e inkomsten/loonbelasting na e inflacion pa asina brinda alivio na e clase trahador.
Bon noticia den 2019 y 2020
E aña aki Gabinete Wever-Croes a baha belasting pa pensionadonan y a aumenta pensioen di soltera y pareha, a baha grondbelasting pa un grupo grandi, a baha inkomsten/loonbelasting pa 32.000 persona y a absorba subida di prijs di gasolin cu 37,5 cent cu e meta pa trece un alivio pa Pueblo. Awor entrante 1 di januari 2020 ta subi minimumloon pa Afl 1.815,35, ta reduci tarifa di coriente pa uso domestico cu 10% y comercial cu 7%, ta coregi e tabelnan di inkomsten/loonbelasting na inflacion y ta subi e montante di e ‘belastingvrije voet’ na Afl. 28.861. Esakinan sigur ta bon noticia cu Gabinete Wever-Croes ta anuncia pa drenta aña 2020 y ta muestra cu Gabinete Wever-Croes ta traha seriamente y duro pa brinda alivio na nos Pueblo.